**TEHNISKĀ SPECIFIKĀCIJA**

**Stikla šķiedras rezerves daļu remonts vai izgatavošana**

06.07.2023.

1. Detaļas un mezgli (turpmāk tekstā – detaļas) jāizgatavo tramvajiem T3A un 15T.
2. Detaļas tiek remontētas vai izgatavotas ar formēšanas metodi no stikla šķiedras auduma vai neaustiem stikla šķiedras materiāliem (stikla šķiedras mats) un tiek izmantotas kā PR SIA “Rīgas satiksme” (turpmāk – Pasūtītājs) ritošā sastāva rezerves daļas.
3. Lai iepazītos ar izgatavojamo detaļu klāstu, pretendentiem tiek iesniegti pielikumi Nr.1 un Nr.2. ar detaļu attēliem un/vai rasējumiem. Pasūtītājs var papildināt Pielikumos Nr.1 un Nr.2 izgatavojamo un remontējamo detaļu sarakstu, iepriekš to saskaņojot ar Piegādātāju.
4. Lai iepirkuma ietvaros novērtētu pretendentu piedāvātās cenas no jauna izgatavojamām detaļām, tiek iesniegts pielikums Nr.3.
5. Lai pretendents varētu iesniegt pielikumā Nr.3 esošo detaļu izgatavošanas cenu piedāvājumu, pretendentiem tiek organizēta detaļu vizuālā apskate - ar katru pretendentu atsevišķi.
6. Detaļu piegāde tiek veikta pēc Pasūtītāja nomenklatūras numura. Detaļu izgatavošana tiek veikta balstoties uz Pasūtītāja rasējumu vai uz transportlīdzekļa uzstādītās detaļas paraugu. Kā paraugs var būt oriģinālā detaļa (transportlīdzekļa ražotājrūpnīcas) vai no ekspluatācijā esoša transportlīdzekļa noņemta detaļa. Par parauga izsniegšanu atbild tās struktūrvienības vadītājs, kurš veic detaļas pasūtīšanu.
7. Pasūtītājs nodod Izpildītājam visu tam pieejamo detaļu izgatavošanai nepieciešamo tehnisko dokumentāciju.
8. Prasības izgatavotajām detaļām:
   1. Detaļas ārējā virsma gluda, tās raupjums, nomatējot piemērots krāsošanai.
   2. Detaļu asās malas apstrādātas / noapaļotas pa visu detaļu perimetru.
   3. Izgatavojamās un remontējamās detaļas, kuras savienotas ar neizjaucamiem savienojumiem (piemēram, kniedes, līme u.c.) kā arī satur iestrādātas pastiprinājuma detaļas, tiek izgatavotas un piegādātas ar šiem elementiem.
   4. Mezgliem, kuri sastāv no Pasūtītāja un Piegādātāja izgatavojamām detaļām, tiek sagatavota specifikācija.
   5. Visas vītņotās detaļas (stiprinājumi ar vītni, ieliktņi, tapas) jāizgatavo no nerūsējošā tērauda. Pārējās tērauda detaļas cinkot, cinka pārklājums 24 µm.
   6. Jebkāda veida stiprinājumus no alumīnija, tajā skaitā izvelkamas kniedes, izmantot aizliegts.
   7. Detaļu špaktelēšana, gruntēšana un krāsošana nav nepieciešama.
9. Pasūtītājs nenodrošina detaļu izgatavošanai paredzēto aprīkojumu un ieliekamās pastiprinājuma detaļas.
10. Visu detaļu transportēšanu nodrošina Izpildītājs.
11. Pirms uzsākt detaļu remontu Izpildītājam ar Pasūtītāja pilnvaroto personu jāsaskaņo veicamo darbu tāme. Pasūtītājs var lemt par atteikšanos no detaļu remonta, ja detaļas remonta izmaksas ir 60% vai lielākas, salīdzinot ar jaunas detaļas cenu.
12. Lai gūtu pārliecību par izgatavojamo detaļu atbilstību, katras detaļas pirmā izgatavotā parauga pārbaude un apstiprināšana ir obligāta. Pārbaudi veic šādiem parametriem:
    1. Ģeometrisko izmēru un formas atbilstība;
    2. Novietojums uz transportlīdzekļa (vienmērīgas atstarpes), detaļas stingums u.c.

Detaļu pārbaudi organizē tās struktūrvienības vadītājs, kurā detaļa tiek izmantota, piedaloties Izpildītāja pārstāvim. Pārbaudes rezultātus fiksē pārbaudes aktā (Pielikums Nr.4). Ja pārbaudītās detaļas kvalitāte atbilst izvirzītajām prasībām, tiek atļauta detaļas ražošana un piegāde.

1. Izgatavoto un atremontēto detaļu garantijas laiks – 1 gads. Garantija attiecas tikai uz tiem darbiem, ko veic Izpildītājs un tie ir visa veida materiāla defekti, formas izmaiņas, plīsumi, iestrādāto detaļu izrāvumi un citi defekti, kas nav radušies mehāniskās iedarbības rezultātā.
2. Remontējamo un izgatavojamo detaļu apjoms un pasūtījumu biežums līguma darbības laikā var būt mainīgs un ir atkarīgs no reālās nepieciešamības un apstākļiem.
3. Izpildītājs nodrošina pakalpojumu izpildei nepieciešamo rezerves daļu un materiālu pasūtīšanu un Pakalpojuma izpildes pieteikumu pieņemšanu bez priekšapmaksas, kā arī remonta laikā radušos nolietoto rezerves daļu un materiālu utilizāciju bez papildu maksas.
4. Pasūtījuma organizācija līguma darbības laikā:
5. Pasūtītāja pilnvarotā persona nosūta e-pastā izpildītājam detaļas remonta vai izgatavošanas pieteikumu (turpmāk tekstā – Pieteikums) veikt remontu, norādot detaļas saņemšanas vietu;
6. Izpildītājs, ne ilgāk kā 2 (divu) darba dienu laikā pēc Pieteikuma saņemšanas, nodrošina preču transportēšanu uz detaļas remontu veikšanas vai izgatavošanas vietu un atpakaļ no remontu veikšanas vietas uz Pasūtītāja norādīto adresi par saviem finanšu līdzekļiem un savu transportu;
7. Par preču saņemšanu remontu veikšanai Izpildītājs paraksta Pasūtītāja izveidotu pavadzīmi;
8. Izpildītājs 5 (piecu) darba dienu laikā nosūta e-pastā Pasūtītāja pilnvarotai personai remonta/izgatavošanas izmaksas tāmi (Pakalpojuma tāme);
9. Pasūtītāja pilnvarotā persona 3 (trīs) darba dienu laikā izskata Izpildītāja iesniegto Pakalpojuma darbu tāmi un nosūta Izpildītāja pilnvarotajai personai uz elektroniskā pasta adresi pakalpojuma tāmes saskaņojumu vai pakalpojuma tāmes noraidījumu, norādot noraidījuma iemeslu. Izpildītājs uzsāk Pakalpojuma sniegšanu tikai pēc Pasūtītāja pilnvarotās personas Pakalpojuma tāmes un detaļu parauga pārbaudes (pārbaudes notiek saskaņā ar tehniskās specifikācijas 6., 7., 8. un 12. punktu) saskaņojuma saņemšanas.
10. Izpildītājs sniedz Pakalpojumu saskaņā ar Pakalpojumu tāmē norādīto termiņu -ne ilgāk kā 20 (divdesmit) darba dienas no Pakalpojuma tāmes saskaņošanas datuma. Ja objektīvu iemeslu dēļ Pakalpojumu nav iespējams veikt norādītajā termiņā, Izpildītājs par to informē Pasūtītāju, un Pasūtītājs, izvērtējot iesniegtos Izpildītāja iemeslus, var saskaņot garāku Pakalpojuma sniegšanas termiņu;